Mauser C78

KinnigBro orinDoareRevolver un-oberMunisionoù7,6 × 20 mm R9,3 × 25 mm R10,6 × 25 mm RProduerMauserMare produiñ1878-1896Niver produetWar-dro 3000Perzhioù teknikelMas0,930 kgHirder270 mmHirder ar c'hanol135 mmEndalc'hTaboulin 6 tennLezennRummad e Bro-C'hallD
Ar Mauser C78 (evit Construktion 1878) zo ur revolver un-ober alaman ijinet gant Paul Mauser e 1877-1878. Lesanvet eo bet Zick-Zack ("kammigell") er broioù alamanek, ha Zig-zag e kalz broioù all, abalamour d'ar rizennoù diavaez war e daboulin HOUSTON Rob, STROYAN Christine (renerezh), Armes à feu de légende, Larousse, 2019, p. 127. Produet e oa gant an embregerezh Mauser.            

 Istor ha deskrivadur 
Treut e oa an niver a armoù-dorn a galite etre daouarn ar soudarded eus an daou du da vare ar brezel etre Frañs ha Prusia e 1870-1871. E 1873 e tibabas an arme c'hall ar Chamelot-Delvigne, ur revolver modern, fiziapl ha savet mat. Ar marc'hegerezh alaman a c'houlennas kaout armoù-dorn a seurt-se ivez, hag ur bodad amprouiñ a voe savet adalek 1877 e arsanailh Spandau.            

Paul Mauser a ginnigas neuze ar C78, ur revolver disheñvel diouzh ar re anavezet betek-neuze pa veze digoret dre an traoñ evit e adkargañ. Ur c'halibr 10,6 mm hag un daboulin c'hwec'h tenn a oa dezhañ. Rizennoù diavaez an daboulin a servije da lakaat anezhi da dreiñ pa veze stegnet ar c'hi, a-drugarez d'un ibil hag a dape krog er rizenn SCHREIER Philip, The Classics: Mauser C78 Revolver, Shooting Illustrated, 13/05/2024 (lennet d'an 18/06/2025).            
kleiz|thumb|210x210px|An eil doare Zick-Zack kinniget gant Paul Mauser d'an arme, ennañ ur framm difiñv
Solut e voe kavet an arm gant ar bodad-amprouiñ, met sioù en doa : kizidik e oa rizennoù diavaez e daboulin d'al loustoni, ha luziet e oa e vekanikerezh da sevel ha implijout. Digeriñ ar revolver dre an traoñ evit adkargañ anezhañ ne oa ket akomod-tre ivez. Nac'het e voe neuze an arm e 1879 gant ar bodad-amprouiñ, a gavas gwelloc'h ar Reichsrevolver savet e arsanailh Spandau. Un eil stumm, dezhañ ur framm difiñv, a voe kinniget gant Paul Mauser d'an arme c'hoazh, met nac'het e voe ivez Mauser Zig-Zag, Arme et Passion (lennet d'an 18/06/2025).            

Mauser a werzhas neuze ar C78 d'ar siviled e tri c'halibr : 7,6 × 20 mm R, 9,3 × 25 mm R ha 10,6 × 25 mm R. Produet e voe betek 1884, ha paouezet e voe da vezañ gwerzhet e 1896 pa zeuas ar C96, unan eus ar pistolennoù damaotomatek kentañ, en e blas. Un 3.000 skouerenn bennak eus ar Mauser  C78 a vije bet produet hepken, ur pezh ral eo neuze hiziv.            

 Daveennoù 

Rummad:Revolverioù
Rummad:Armoù Alamagn